**Мұғалімнің аты-жөні: Амантаева Фарида Керимбиевна**

**Лауазымы: Қазақ тілі мен әдебиеті пәнінің мұғалімі**

**Жұмыс орны: «Приозерск қаласының №2 жалпы орта білім беретін мектебі» КММ**

**Сынып: 7**

**Тақырыбы: Жай және құрмалас сөйлемді қайталау.**

**Сабақтың мақсаты:**

**Білімділік:** Құрмалас сөйлемдердің жасалу және тыныс белгілері туралы алған білімдерін пысықтау. Құрмалас сөйлемдердің басты белгілерін білу, құрылысын, құрамын ажырату, тыныс белгілерін дұрыс қойып жаза білуге үйрету;

**Дамытушылық:** Н.Оразахынованың сатылай комплексті талдауын пайдалана отырып, оқушыларды тиянақты талдауға бейімдеу, дағдыландыру, білім деңгейлерін көрсету. Ынта қойып тыңдау, жазу, талдау және салыстыра білу дағдыларын дамыту.

**Тәрбиелік: Ә**р оқушыны өз елінің патриоты етіп тәрбиелеуге тырысу.

**Сабақ түрі: қайталау-сабақ**

**Сабақтың барысы:**

Ұйымдастыру кезеңі

Оқушылармен амандасу

Психологиялық дайындық.

**І бөлім – «Менің елім»**

Сұрақ-жауап.

- Қазақстан қандай мемлекет?

- Қазақстан-тәуелсіз, егеменді мемлекет.

- Тәуелсіз елдің белгілері қандай? Қазақстанды қандай белгілеріне қарап тәуелсіз деп айтамыз.

- Тәуелсіз мемлекеттің туы, елтаңбасы, әнұраны, тілі, жері, теңгесі болу керек.

**«Түртіп алу» стратегиясы бойынша өзіне-өзі есеп беру парағы туралы айту**.

Әр оқушы сабақ бойы әр клипті көрген сайын не ұнағанын, алдына не мақсат қоятынын жазып отыру талап етіледі.

Мысалы:

|  |  |  |  |
| --- | --- | --- | --- |
|  | **Өзіне-өзі есеп беру парағы** | | |
| **№** | **Клиптің аты** | **Қандай сөйлем ұнады?** | **Мен не істей аламын?** |
| **1** | "Көк тудың желбірегені" | Жан емес маған керегі | Мен тәуелсіздікті сақтаймын. |
| **2** | "Тіл туралы" | Қазақша сөйлеу керек | Мен қазақша сөйлеймін. |
| **3** | "Аманат" | Жер-аманат. | Мен жерді қорғаймын. |
|  |  |  |  |

**«Көк тудың желбірегені» бейнебаянын көрсету. Оқушылар хормен ән айтады.**

**ІІ бөлім – «Тәуелсіз ел тірегі – білімді ұрпақ»**

Келесі бөлімге көшейік. Біз осы сұрақтарға жауапты талдау барысында жауап беруге тырысамыз.

Сөйлем дегеніміз не?

Сөйлемнің қандай түрлері бар?

Жай сөйлем дегеніміз не?

Құрмалас сөйлем дегеніміз не?

Салалас құрмалас сөйлемнің түрлерін ата.

Сабақтас құрмалас сөйлем дегеніміз не?

**Талдау –табыс кілті.**

Қазақстан – тәуелсіз мемлекет.

Тәуелсіздік – қазақтың байлығы.

Тәуелсіздіктің туы желбірей берсін. (сөйлем, жай, хабарлы)

Мен өзімді бақыттымын деп сезінемін, мен тәуелсіз мемлекетте тұрамын. (сөйлем, құрмалас, салалас, себеп-салдар, жалғаулықты)

(баяндауыштары тиянақты, екі жай сөйлем өзара тең дәрежеде байланысып тұр (бір-біріне бағынбайды).

Жаным мен туым таласқа түссе, мен туды таңдаймын.

Маған керегі – тудың желбірегені.

**Венн диаграммасы бойынша жұмыс жүргізу.**

|  |  |
| --- | --- |
| Сөйлем | |
| Жай | Құрмалас |
| Бір ойды білдіреді | Күрделі ойды білдіреді |
| Бір бастауыш, бір баяндауыш | Екі бастауыш, екі баяндауыш |

**Венн диаграммасы**

**(салалас құрмалас сөйлем мен сабақтас құрмалас сөйлемнің ұқсастықтары мен ерекшеліктерін анықтау).**

|  |  |
| --- | --- |
| Сөйлем | |
| ұқсастығы | |
| салалас | сабақтас |
| Екі бастауыш, екі баяндауыш | Екі бастауыш, екі баяндауыш |
| айырмашылығы | |
| Баяндауыштары тиянақты | Баяндауыштары тиянақты |
| Өзара тең дәрежеде байланысады | Бағына байланысады |
|  | Бағыңқы, басыңқы болады |

Сонымен, балалар, біз қойылғалы тұрған сұрақтарға жауап бердік деп ойлаймын. Қайталаудың қажеттігі бола қоймас.

Сөйлем дегеніміз не?

Сөйлемнің қандай түрлері бар?

Жай сөйлем дегеніміз не?

Құрмалас сөйлем дегеніміз не?

Салалас құрмалас сөйлем дегеніміз не?

Салалас құрмалас сөйлем дегеніміз не?

Сабақтас құрмалас сөйлем дегеніміз не?

**ІІІ бөлім – «Тіл – тәуелсіздік тірегі»**

Сегіз жасар жас Жамбыл ақынға сөз берейік.

«Түртіп алу» стратегиясы бойынша өзіне-өзі есеп беру парағымен жұмыс жүргізуді ұмытпауларын еске түсіру.

**«Тіл туралы» бейнебаянды көрсету.**

**ІҮ бөлім – «Ұтқыр оқушы – табысты оқушы»**

Сатылай кешенді талдау технологиясы бойынша жұмыс (Н.А.Оразахынова)

16 желтоқсан - Қазақстанның мемлекеттік тілінің де тәуелсіз болған күні.

«Күні» – фонетикалық талдау

«Желтоқсан» – фонологиялық талдау

«Қазақстанның» – морфологиялық талдау

«Тәуелсіз» – морфологиялық талдау

«Мемлекет» – лексикалық талдау

V бөлім. Жер – атадан қалған мұра.

**Бейнебаян көрсету. «Аманат». Ибраһим Ескендір**

**«Түртіп алу» стратегиясы бойынша қорытындылау. 3-4 оқушыдан сұрау.**

|  |  |  |  |
| --- | --- | --- | --- |
|  | Өзіне-өзі есеп беру парағы | | |
| № | Клиптің аты | Қандай сөйлем ұнады? | Мен не істей аламын? |
| **1** | "Көк тудың желбірегені" | Жан емес маған керегі | Мен тәуелсіздікті сақтаймын. |
| 2 | "Тіл туралы" | Қазақша сөйлеу керек | Мен қазақша сөйлеймін. |
| 3 | "Аманат" | Жер-аманат. | Мен жерді қорғаймын. |
|  |  |  |  |

**VІ бөлім. "Білімнің сыналар уақыты жақын".**

Мұғалім сөзі: Қазақстан тәуелсіздік алғалы көп өзгерістер болды. Көптеген ғимараттар, үйлер, кешендер салынды. Астанада қаншама жаңа заманауи ғимараттар салынды. Пайдалы қазбалар игеріліп жатыр. Сол байлықты сақтау керек, игеру керек, ал ол - сендердің қолдарыңда.

|  |  |  |  |  |
| --- | --- | --- | --- | --- |
|  | "Қазақстан-2030" стратегиясы | | | |
| № | 2015  жылы | 2030 жылы  менің жасым | Қанша жылым бар? | Осы уақытта  мен не істей аламын? |
|  | 12 | 27 | 15 | Оқу-білім алу. |

**Қорытынды сөз: Қазақстанның болашағы сендердің қолдарыңда, сендердің болашағың мұғалімнің қолында.**

**Үй тапсырмасы: «Мен тәуелсізбін» тақырыбына шығарма жазу.**

**Сабақты қорытындылау: Мұғалім мен оқушының іс-қимылы - білім алу.**

**Оқушыларды бағалау.**